b'\n_START_ARTICLE_\nFor Those About to Rock (We Salute You)\n_START_SECTION_\nBakgrunn\n_START_PARAGRAPH_\nAlbumet ble spilt inn i et \xc3\xb8vingslokale i utkanten av Paris. Bandet hadde vanskeligheter med \xc3\xa5 f\xc3\xa5 \xc3\xb8nsket lyd mens de var i sitt tidligere \xc3\xb8vingslokale (en nedlagt fabrikk i Frankrike). Etter utgivelsen satte bandet i gang deres f\xc3\xb8rste arenaturn\xc3\xa9 i Nord-Amerika (sent 1981 til tidlig 1982). For tittelsporet ble store kanoner plassert p\xc3\xa5 scenen, gjort klar til \xc3\xa5 fyre av p\xc3\xa5 samme m\xc3\xa5te som i sangen p\xc3\xa5 albumet. I Spania kom tidlige kopier av albumet med fargene p\xc3\xa5 pakningen motsatt. Det vil si en gullfarget kanon p\xc3\xa5 en svart bakgrunn. Tittelsporets popularitet var s\xc3\xa5 stor at i hver konsert AC/DC har gjort i ettertid, har sangen blitt gjort som ekstranummer og er alltid akkompagnert av \xc3\xa5 fyre av kanoner p\xc3\xa5 scenen._NEWLINE_Albumet var det tredje og siste albumet produsert for bandet av Robert John \xc2\xabMutt\xc2\xbb Lange._NEWLINE_Navnet p\xc3\xa5 albumet var inspirert av en bok Angus Young leste, kalt Those about to Die (Daniel P. Mannix), om romanske gladiatorer. Gladiatorenes siste ord til herskeren var \xc2\xabAve Caesar morituri te salutant\xc2\xbb \xe2\x80\x93 eller, \xc2\xabHail Caesar, we who are about to die, salute you\xc2\xbb. Albumet ble nyutgitt i 2003, som en del av AC/DC Remasters serien.\n_START_SECTION_\nVideo\n_START_PARAGRAPH_\nFor Those About to Rock var ogs\xc3\xa5 navnet p\xc3\xa5 en film med konsertopptredener av AC/DC, s\xc3\xa5vel som Metallica, The Black Crowes, og Pantera.'